**ИНФОРМАЦИЯ**

**за реда и начина на заявяване на комплексна административна услуга**

**в Областна дирекция „Земеделие“ Пазарджик**

 Искане в производство по комплексно административно обслужване, може да бъде подадено до компетентния орган и до всеки административен орган, които участва в него. Исканията за комплексно административно обслужване и приложенията към тях могат да се подават по електронен път или чрез лицензиран пощенски оператор. Подаването на документи по електронен път се извършва по реда на Наредбата за общите изисквания към информационните системи, регистрите и електронните административни услуги.

 Когато Областна дирекция „Земеделие“ Пазарджик или Общинска служба по земеделие са компетентен орган, подаването на заявление за комплексно административно обслужване се извършва по реда на Административнопроцесуалния кодекс.

 **I.** **Когато компетентният орган в производството по комплексно административно обслужване е Областна дирекция „Земеделие“ Пазарджик или Общинска служба по земеделие:**

 1. на заявителя се предоставя утвърден от Областна дирекция „Земеделие“ Пазарджик образец на заявление за предоставяне на административната услуга/ издаване на индивидуалния административен акт, с посочени предпочитания за начина на получаване на административния акт;

2. от заявителя не се изисква предоставяне на информация или документи, които са налични в Областна дирекция „Земеделие“ Пазарджик или Общинска служба по земеделие и ги осигурява служебно за нуждите на съответното производство;

 3. осигурява по служебен път информация и доказателствени средства от друг административен орган, необходими за предоставяне на административната услуга/ издаване на индивидуалния административен акт;

 4. уведомява заявителя за отстраняване на недостатъците в заявлението по реда на чл.30 от Административнопроцесуалния кодекс;

 5. предоставя административната услуга/ издава индивидуалния административен акт или отказва предоставянето/ издаването им с мотивирано решение, което изпраща на заявителя по предпочитания от него начин, посочен в заявлението;

 Пощенските разходи за изпращане на административния акт от Областна дирекция „Земеделие“ Пазарджик или Общинска служба по земеделиедо заявителя са за сметка на заявителя.

 **II. Когато Областна дирекция „Земеделие“ Пазарджик или Общинска служба по земеделие са административен орган, който участва в производството по комплексно административно обслужване:**

1. на заявителя се предоставя образец на заявление за предоставяне на комплексна административна услуга **Приложение №2**;

 2. в заявлението се посочват:

- наименованието на административната услуга/ индивидуалния административен акт и органът, който е компетентен да издаде административния акт;

- информацията и доказателствените средства, които трябва да бъдат осигурени и изпратени до компетентния орган от Областна дирекция „Земеделие“ Пазарджик или Общинска служба по земеделие;

- предпочитания за начина на получаване на административния акт.

 Заявителят заплаща на Областна дирекция „Земеделие“ Пазарджикили Общинска служба по земеделие съответната такса, ако такава се изисква за осигуряване на информацията и доказателствените средства.

 Към заявлението за комплексна административна услуга се прилагат:

 1. попълнено заявление за съответната административна услуга/ индивидуален административен акт до компетентния орган по утвърден от него образец;

 2. информация или документи, изисквани от компетентния орган за предоставяне на административната услуга/ издаването на индивидуалния административен акт, ако такива се изискват;

 3. документ за платена такса, ако такава се изисква, освен ако плащането не е направено по електронен път.

Областна дирекция „Земеделие“ Пазарджик или Общинска служба по земеделие:

 1. образува производството, като проверява наличието на приложенията към заявлението за комплексна административна услуга;

 2. изготвя информацията и доказателствените средства от компетентността на Областна дирекция „Земеделие“ Пазарджик или Общинска служба по земеделие и ги изпраща до компетентния орган в сроковете за извършване на заявената административна услуга/ искания индивидуален административен акт;

 3. изпраща преписката до компетентния орган, като го информира за посочения от заявителя начин за получаване на индивидуалния административен акт.

 **III. Когато Областна дирекция „Земеделие“ Пазарджик или Общинска служба по земеделие не са административен орган, който участва в производството по комплексно административно обслужване:**

1. не осигурява служебно информация и доказателствени средства от други административни органи, необходими на компетентния орган, който издава административния акт;

2. изисква от компетентният орган предоставянето на образец на заявление за съответната административна услуга/ индивидуален административен акт и актуална информация за предоставянето им в обем, необходим и достатъчен за изпълнение на дейностите по подготовка и окомплектоване на преписката.

 3. изпраща преписката до компетентния орган, като го информира за посочения от заявителя начин за получаване на административния акт;

4. срокът за произнасяне от компетентния орган започва да тече от датата на получаване на преписката от Областна дирекция „Земеделие“ Пазарджикили Общинска служба по земеделие.